Jamie Vardy
Jamie Richard Vardy (Sheffield, 11. siječnja 1987.) je engleski nogometaš i reprezentativac koji trenutno igra za Leicester City. Iako primarno napadač, Vardy može igrati i na krilu. 

Nakon što ga je matični Sheffield Wednesday pustio u dobi od 16 godina, Vardy je svoju profesionalnu karijeru započeo u klubu Stocksbridge Park Steels. Do prve momčadi probio se 2007. godine i tamo je igrao tri godine, do 2010. godine, kada je prešao u Halifax Town. Nakon što je u prvoj sezoni postigao 26 golova, proglašen je najboljim igračem od svojih kolega, a onda je u kolovozu 2011. godine prešao u Fleetwood Town. Tu je u prvoj sezoni postigao 31 gol te je ponovo proglašen najboljim igračem od strane kolega. 

U svibnju 2012. godine, Vardy potpisuje za Leicester City za £1,000,000, što je bio rekordan iznos za neligaškog igrača; u prvoj sezoni je pomogao Leicesteru osvojiti drugu ligu. Tokom sezone 2015–16., Vardy je postigao gol u 11 uzastopnih utakmica u Premier ligi, prestigavši rekord Ruuda van Nistelrooija i proglašen je igračem sezone u kojoj je Leicester kao autsajder postao prvak Engleske. Za reprezentaciju je debitirao u lipnju 2015. godine te je sudjelovao i na Euru 2016. godine u Francuskoj. 

Engleski fudbaleri
Fudbaleri ili nogometaši Leicester Cityja